ભારતના સૌથી ધનવાન ઉદ્યોગપતિ મુકેશ અંબાણીના મોટા પુત્ર આકાશ અને હીરાના વ્યવસાયી રશેલ મહેતાની નાની દીકરી શ્લોકાના લગ્ન દેવભૂમિ ઉત્તરાખંડના એક મંદિરમાં યોજાઈ શકે છે. રુદ્રપ્રિયાગ જિલ્લાના મશહૂર ત્રિયુગી નારાયણ મંદિરમાં આકાશ અને શ્લોકોના લગ્નની રસ્મો પૂર્ણ થઈ શકે છે. તે વિશે છેલ્લા કેટલાક દિવસોથી રિલાયન્સ કંપનીના અધિકારીઓની એક ટીમ દ્વારા મંદિર અને તૈયારીઓ અંગે વેડિંગ ડેસ્ટિનેશનની માહિતી એકત્ર કરવામાં આવી હતી. બીજી બાજુ, સરકારે પણ આ અવસરને ટુરિઝમ પ્રમોટ કરવાની તક સમજીને ઝડપી લીધી છે. કારણ કે અહીં લગ્નના આયોજનથી વેડિંગ ડેસ્ટિનેશનનું ભવ્ય બ્રાંડિંગ થાય તેમ છે.